stanford-oval/wikipedia huggingface dataset:
He eivät tiedä mitä tekevät
Arviot

Teoksessa on sekä scifiä että jännityskirjan aineksia, jotka Valtonen on Yleisradion toimittajan Marjut Tervolan mukaan onnistunut yhdistämään nykymaailman ristiriitoja hyvin luotaavaksi romaaniksi. Tervola nostaa sen George Orwellin 1984:n ja Aldous Huxleyn Uljaan uuden maailman seuraajaksi. Teoksessa on myös pistävää Suomi-satiiria, jonka taustalla on Valtosen paluu Yhdysvalloista suomalaiseen yliopistomaailmaan.
He eivät tiedä mitä tekevät oli Suomen vuoden 2014 myydyin kotimainen kaunokirja 73 800 kappaleella.
Aiheesta muualla

Teos Tammen sivulla (Arkistoitu – Internet Archive)
Henri Niemistö

| Henri Niemistö> Henkilötiedot |
| --- | --- |
Koko nimi:  Henri Pertti Mikael Niemistö
Syntynyt: 4. huhtikuuta 1996 (ikä 28) Helsinki, Suomi
Kansalaisuus:   Suomi
Koripalloilija
Pelipaikka:  Heittävä takamies / Pieni laitahyökkääjä
Pituus:  195 cm
Paino:  85 kg
Nyk. joukkue:  Salon Vilpas
Sarja:  Korisliiga
Pelaajaura
Seurajoukkueet
2011−2012 2012−2013 2014−2015 2015−2016 2015−2016 2016−:  ToPo Akatemia HBA-Märsky Tapiolan Honka Bisons Loimaa → Forssan Koripojat Salon Vilpas
Henri Pertti Mikael Niemistö (s. 4. huhtikuuta 1996 Helsinki) on suomalainen koripalloilija. Heittävänä takamiehenä tai pienenä laitahyökkääjänä pelaava Niemistö on Torpan Poikien kasvatti.
Pelaajaura

Niemistö debytoi Korisliigassa kevätkaudella 2014 oltuaan syyskauden loukkaantuneena. Hän pelasi Hongassa kauden 2014–2015 loppuun. Kauden 2014–2015 jälkeen Tapiolan Hongan edustusjoukkue ajautui pahoihin talousvaikeuksiin ja luopui sarjapaikastaan Korisliigassa. Heinäkuussa Niemistö siirtyi Loimaalle. Hän pelasi kauden aikana yhteistyösopimuksen turvin myös M1DA:ta Forssan Koripojissa ja kärsi pienistä loukkaantumisista. Toukokuussa 2016 Niemistö siirtyi yksivuotisella sopimuksella Salon Vilppaaseen.
Pelaajaura > Maajoukkue

Niemistö pelasi B- ja A-nuorten sekä alle 20-vuotiaiden maajoukkueissa.
Pelityyli ja ominaisuudet

Valmentaja Pekka Salminen kuvaili Niemistöä yhdeksi ikäluokkansa kovimmista korintekijöistä. Hänen urheilullista liikkumistaan kentällä on kehuttu.
Yksityiselämä

Niemistö kirjoitti ylioppilaaksi Mäkelänrinteen lukiosta keväällä 2015. Hän aloitti varusmiespalveluksen Urheilukoulussa talvilajien saapumiserässä III/16 huhtikuussa 2016.
Niemistön vanhemmat Kari Niemistö ja Leena Niemistö ovat tunnettuja suursijoittajia. Henri Niemistöllä on kaksi veljeä.
Aiheesta muualla

Henri Niemisto basketball profile eurobasket.com (englanniksi)
Smyrna (täsmennyssivu)

Smyrna voi viitata seuraaviin:
Smyrna, antiikin aikainen kaupunki Jooniassa
Smyrna, İzmirin kaupungin kreikkalainen nimi
kirjotaikurit (Smyrna), aitotäpläperhosiin kuuluva amerikkalainen perhossuku
paikkakuntia Yhdysvalloissa:
Smyrna, Delaware
Smyrna, Georgia
Smyrna, New York
Smyrna, Tennessee.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Smyrna”, voi hakea sivunnimihaulla, laajalla sivunnimihaulla tai tekstihaulla.
St. Marys

St. Marys voi tarkoittaa seuraavia:
St. Marys, kaupunki Georgiassa, Yhdysvalloissa
St. Marys, kaupunki Kansasissa, Yhdysvalloissa
St. Marys, kaupunki Länsi-Virginiassa, Yhdysvalloissa
St. Marys, kaupunki Ohiossa, Yhdysvalloissa
St. Marys, kaupunki Pennsylvaniassa, Yhdysvalloissa
St. Marys, kunta Ontariossa, Kanadassa
St. Marys, kunta Newfoundland ja Labradorissa, Kanadassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”St. Marys”, voi hakea sivunnimihaulla, laajalla sivunnimihaulla tai tekstihaulla.
Sinikopio

Sinikopio ranskalaisesta La Belle -kaljuunasta.
Sinikopio on asemoidusta tekstistä ja kuvamateriaalista lopullista tarkistusta varten otettu vedos, joka on usein sinipohjainen. Sinikopioita käytetään lähinnä teknisen piirroksen dokumentaationa esimerkiksi arkkitehtuurissa tai koneenrakennuksessa. Sinikopiota on käytetty rakennuspiirrosten monistukseen. Myös kirjapainot ovat käyttäneet sinikopiota mm. arkkiasemointien tarkistamisessa.
Rakennuspiirros tai arkkiasemointi laitetaan valotusraamiin ja valonherkkä sinikopiopaperi valotetaan ultraviolettivalolla. Paperi kehitetään ammoniakkihöyryssä, jolloin valottuneet tai valoa saamattomat alueet muuttuvat paperin tyypistä riippuen siniseksi.
Aiheesta muualla

Kuvia tai muita tiedostoja aiheesta Sinikopio Wikimedia Commonsissa
ISelectBowie

| iSelectBowie David Bowie |
| --- | --- | --- |

Kokoelmalevyn tiedot
 Äänitetty : 1971–1987
 Julkaistu:  29. kesäkuuta 2008  14. lokakuuta 2008
 Tuottaja(t): useita tuottajia
 Tyylilaji: rock
 Kesto: 50.41
 Levy-yhtiö: EMI, Virgin
David Bowien muut julkaisut
| Live Santa Monica ’72 2008 | iSelectBowie 2008 | Glass Spider Live 2008 |
iSelectBowie on David Bowien vuonna 2008 julkaistu kokoelma-albumi. Levyn nimi juontaa juurensa siitä, että Bowie on itse valinnut sille sisältyvät kappaleet.
Albumille sisältyy kappale "Some Are", joka oli aiemmin saatavilla ainoastaan albumin Low vuoden 1991 uusintapainoksen bonuskappaleena.
Kappaleet

Kaikki kappaleet kirjoittanut David Bowie.
Life on Mars? – 3.49
Sweet Thing/Candidate/Sweet Thing (Reprise) – 8.47
The Bewlay Brothers – 5.23
Lady Grinning Soul – 3.51
Win – 4.44
Some Are – 3.13
Teenage Wildlife – 6.51
Repetition – 3.01
Fantastic Voyage – 2.54
Loving the Alien – 7.08
Time Will Crawl – 4.54
Hang on to Yourself – 3.06 (Live)
He kutsuivat luokseen

| He kutsuivat luokseen Sara |
| --- | --- | --- |

Studioalbumin tiedot
 Julkaistu: 20. syyskuuta 2006
 Tuottaja(t): Jyrki Tuovinen
 Tyylilaji: alternative metal alternative rock
 Kesto: 44.51
 Levy-yhtiö: Universal
Listasijoitukset
  Suomen virallinen lista: 12.
Saran muut julkaisut
| Saattue 2003 | He kutsuivat luokseen 2006 | Veden äärelle 2008 |
Singlet albumilta He kutsuivat luokseen
 ”Momentum” Julkaistu: 2006  ”Vielä muodostan varjoni (promo)” Julkaistu: 2006  ”Huokaus (promo)” Julkaistu: 2006
He kutsuivat luokseen on suomalaisen metalliyhtye Saran neljäs albumi, joka julkaistiin 20. syyskuuta 2006. Levyllä on käytetty syntetisaattoreita ja koneita huomattavasti vähemmän ja hillitymmin, kuin Saran aiemmilla albumeilla.
He kutsuivat luokseen on yhtyeen ensimmäinen Universal Musicille levytetty albumi sekä ensimmäinen rumpali Andreas Bäcklundin kanssa tehty albumi. Kappale ”Momentum” on julkaistu singlenä. Kappaleista ”Huokaus” ja ”Vielä muodostan varjoni” tehtiin promootiosinglet.
Albumi nousi Suomen virallisen listan sijalle 12.
Kappaleet

Sävellykset ja sanoitukset Jorma Korhonen, ellei toisin mainita. Sovitukset Jyrki Tuovinen ja Sara.
Sinä sanoit – 02:52
Momentum – 03:19
Huokaus – 03:56
Vielä muodostan varjoni – 04:18 (säv. Sara)
Suljen kannen / Peitän jäljet – 03:28
Valkoinen – 03:28
Insula – 03:48
Ilman uskoanne näen – 03:20
Niin pystyisit auttamaan heidät pois tämän vihan keskeltä – 04:25 (säv. Sara)
Kun sain voimani – 04:24
Ei – 03:25 (säv. Sara)
Pyyhit vuodet kasvoiltasi – 04:08
Kokoonpano

| --- | --- |
 Yhtye Andreas Bäcklund – rummut  Tommi Koivikko – kitara  Jorma Korhonen – laulu, kitara  Antti Tuomivirta – kitara  Kristian Udd – basso + Antti Pitkäjärvi – piano, taustalaulu :  Tuotanto Jyrki Tuovinen – tuottaja, äänittäjä, miksaus  Mikko Raita – äänittäjä  Svante Forsbäck – masteroija  Rami Mursula ja Jorma Korhonen – kannet  AJ Savolainen – valokuvat
Arvostelut

Desibeli.net:
Imperiumi.net:
Soundi:
Aiheesta muualla

He kutsuivat luokseen Discogsissa (englanniksi)
Hilma Lahtinen

Hilma Lahtinen TUL:n mestaruuskilpailuissa Tampereella 1936.
Hilma Esteri Lahtinen (o.s. Virtanen; 21. marraskuuta 1910 – 24. heinäkuuta 1958) oli suomalainen hiihtäjä. Jyväskylän Veikkoja edustanut Lahtinen voitti vuoden 1937 työläisolympialaisissa Janské Lázněssa naisten 4 km joukkuehiihdon yhdessä Aune Silvastin ja Irma Ruokokosken kanssa ja sijoittui 6 km:n henkilökohtaisella matkalla toiseksi. Lisäksi Lahtinen osallistui syöksylaskuun, mutta keskeytti.
Lahtinen osallistui TUL:n hiihtokilpailuihin jo 1930-luvun alusta lähtien ja voitti useita TUL:n mestaruuksia 2 ja 5 km:n matkoilla. Vuonna 1935 Lahtinen osallistui Neuvostoliitossa järjestettyihin talvikisoihin, jonka seurauksena hänet canceloitiin ja Lahtinen menetti työpaikkansa Schaumanin vaneritehtaalta. Lahtinen voitti Moskovan kisoissa 5 ja 10 km:n kilpailut.
Hilma Lahtisen puoliso oli hiihtäjä Paavo Lahtinen, jonka kanssa hän avioitui vuonna 1935.
Aiheesta muualla

Hiihtomatkalla Moskovassa. Työläisnaisten urheilulehti, 1935, nro 4, s. 66-67.  Kansalliskirjasto. Viitattu 13.3.2022.
Olympialaiskävijämme Irma Ruokokoski ja Hilma Lahtinen kirjoittavat matkamuistelmiaan. Työläisnaisten urheilulehti, 1937, nro 4, s. 72-73.  Kansalliskirjasto.
I Can’t Go On

|  I Can't Go On |
| --- | --- |

Kappaleen tiedot
Esittäjä(t):  Robin Bengtsson
Levy-yhtiö:  Capitol Records
Kesto:  03:03
Tyylilaji:  Electropop
Julkaistu:  26. helmikuuta 2017
Säveltäjä(t):  David Kreuger Hamed "K-One" Pirouzpanah Robin Stjernberg
Sanoittaja(t):  David Kreuger Hamed "K-One" Pirouzpanah Robin Stjernberg
Euroviisutiedot
Vuosi:  2017
Maa:  Ruotsi
Kieli:  englanti
Sijoitus:  5.
Pisteet:  334
Sijoitus semifinaalissa:  3.
Pisteet semifinaalissa:  227
Sanat:  sanoitus
Aikajärjestys
 ◄ ”If I Were Sorry” (2016) 
 ”Dance You Off” (2018) ► 
I Can't Go On on ruotsalaislaulaja Robin Bengtssonin esittämä kappale, jolla hän edusti Ruotsia vuoden 2017 Eurovision laulukilpailussa.
Kappale kilpaili Euroviisujen ensimmäisessä semifinaalissa 9. toukokuuta, jossa se sijoittui kolmanneksi 227 pisteellä ja pääsi finaaliin.
Finaalissa se sai 334 pistettä ja saavutti sijan 5.
Bengtsson esittämässä kappalettaan Euroviisujen harjoituksissa.
Hilma Montell

Hilma Natalia Montell (19. joulukuuta 1853 – 19. marraskuuta 1932 Loviisa) oli suomalainen ruotsin kielellä kirjoittanut kirjailija, joka käytti nimimerkkiä Thora.
Teoksia

Humoresker och småplock; af Thora.        Edlund, Helsingfors 1885
I Cover the Waterfront

”I Cover the Waterfront” on Johnny Greenin säveltämä ja Edward Heymanin sanoittama musiikkikappale vuodelta 1933.
Kappale perustui Max Millerin samannimiseen kirjaan vuodelta 1932. Vuonna 1933 ilmestyi United Artistsin elokuva I Cover the Waterfront, joka myös perustui Millerin kirjaan. Elokuvan ja kappaleen julkaisijat pyrkivät käyttämään hyväksi toistensa suosiota: Elokuvan musiikkiraita uusittiin tuotannon viime hetkellä jotta kappale saatiin mukaan, ja elokuvan ilmestymisen jälkeen kappaleen nuottijulkaisuiden kanteen lisättiin väite, että sävellys oli ”United Artistsin samannimisen elokuvan innoittama”.
Kappaleen nauhoittivat sen ilmestymisvuonna useat artistit, mukaan lukien Joe Haymes, Eddy Duchin, Annette Hanshaw, Abe Lyman, Louis Armstrong sekä säveltäjä Green itse. Sekä Haymes että Duchin nousivat kappaleella singlelistalle. Myöhemmin kappaleen ovat äänittäneet muun muassa Lester Young, Art Tatum, Billie Holiday, Sarah Vaughan ja Erroll Garner. Sitä pidetään jazzstandardina.
Kappale seuraa AABA-rakennetta ja on alun perin G-duurissa. Jokainen A-osio alkaa sanoilla ”I Cover the Waterfront”.
Sinikorallit

| Sinikorallit |
| --- | --- |
 Sinikoralli (Heliopora coerulea)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Polttiaiseläimet Cnidaria
Luokka::  Korallieläimet Anthozoa
Alaluokka::  Sulkakorallit Octacorallia
Lahko::  Sinikorallit Helioporacea  Bock, 1938
Synonyymit
 Coenothecalia Bourne, 1895  Helioporoidea Bock, 1938  Helioporaria Stiasny, 1939 
Katso myös
   Sinikorallit Wikispeciesissä   Sinikorallit Commonsissa 
Infobox OKVirheellinen NIMI-arvo: 
Sinikorallit (Helioporacea) on polttiaiseläinten (Cnidaria) pääjaksoon kuuluva lahko, johon kuuluu kaksi heimoa, joissa on kuusi nykyisin elävää lajia. Tunnetuin laji, sinikoralli (Heliopora coerulea), muodostaa sinisävyisiä riuttoja. Se on eläessään ruskea symbioottisten zooxanthellae-levien takia, mutta muodostaa häkellyttävän sinistä kalkkirunkoa.
Heimot ja suvut

Sinikoralleihin kuuluu kaksi heimoa, joiden 13 suvusta kaikki kolmea lukuun ottamatta ovat kuolleet sukupuuttoon:
Aulopsammiidae
Epiphaxum
Nanipora
Helioporidae
†Acropsammia
†Dactylacis
†Eomontipora
Heliopora
†Javanopora
†Octotremacis
†Parapolytremacis
†Polytremacis
†Progonopora
†Pseudopolytremacis
†Selidolithus
ISS year long mission

Scott Kelly ja Mihail Kornijenko.
ISS year long mission oli tutkimushanke, jossa tutkittiin yhtämittaisen pitkäkestoisen avaruudessa olemisen vaikutuksia ihmiseen. Hankkeen päävaihe koostui vuoden mittaisesta lennosta Kansainvälisellä avaruusasemalla. Tutkimukseen osallistui vuosina 2015-2016 342 päivää asemalla yhtä mittaa viettäneet Scott Kelly and Mihail Kornijenko.
Kelly ja Kornienko yhdessä Gennadi Padalkan kanssa laukaistiin ISS:lle maaliskuussa 2015 lennolla Sojuz TMA-16M. Kelly ja Kornienko osallistuivat hankeen myötä retkikuntiin 43, 44, 45 ja 46. Pari laskeutui 2. maaliskuuta 2016 Sojuz TMA-18M -aluksella yhdessä Sergey Volkovin kanssa.
Hankkeessa uutta aiempiin pitkäkestoisiin, noin vuoden mittaisiin yhtämittaisiin lentoihin verrattuna oli osallistujien aiempaa tarkempi lääketieteellinen tutkimus ennen lentoa, sen aikana ja sen jälkeen. Lisäksi vertailukohtana voidaan käyttää Mark Kellyä, joka on Scott Kellyn identtinen kaksonen ja entinen astronautti.
Vertailu muihin pitkäkestoisiin lentoihin

Vladimir Titov ja Musa Manarov viettivät 365 päivää Mir-asemalla joulukuusta 1987 joulukuuhun 1988. Sergei Avdejev vietti 379 päivää Mirillä 1999 ja Valeri Poljakov 437 päivää vuonna 1995. Ennen Year Long Missionia pisin lento ISS:llä oli Mihail Tjurin ja Michael López-Alegría 215 päivää. Pisin yhtämittainen naisen tekemä lento on Samantha Cristoforettin 199,7 päivää.
Aiheesta muualla

One-Year Mission - Nasa
Mark ja Scott Kelly ovat identtisiä kaksosia ja kumpikin astronautteja.
Hankeen tunnus.
Habib Nurmagomedov

| Habib Nurmagomedov |
| --- | --- |

Henkilötiedot
Syntynyt: 20. syyskuuta 1988 (ikä 36) Dagestan ASNT, Neuvostoliitto
Kansalaisuus:   Venäjä
Sukulaiset:  Abdulmanap Nurmagomedov (isä)
Vapaaottelija
Lempinimi:  The Eagle
Aktiivisena:  2008–2020
Pituus:  177 cm
Paino:  70 kg
Painoluokka:  kevytsarja
Kätisyys:  oikea
Taistelutyyli:  sambo, vapaapaini, potkunyrkkeily, judo
Seura:  Gadzhi Makhachev Freestyle Wrestling Club American Kickboxing Academy (2012–2020)
Tilastot
Ottelut:  29
Voitot:  29
– tyrmäyksellä:  8
– luovutuksella:  11
– päätöksellä:  10
Tappiot:  0
Aiheesta muualla
khabib.com
Habib Abdulmanapovitš Nurmagomedov (ven. Хабиб Абдулманапович Нурмагомедов; avaariksi ГӀабдулманапил ХӀабиб НурмухӀамадов, Ǥabdulmanapil Habib Nurmuhamadov; s. 20. syyskuuta 1988 Dagestan ASNT, Neuvostoliitto) on venäläinen entinen vapaaottelija. Hän oli UFC:n kevytsarjan mestari huhtikuusta 2018 lähtien lokakuuhun 2020 saakka. Nurmagomedov on myös kaksinkertainen Combat Sambon maailmanmestari.
Varhainen elämä

Habib Nurmagomedov syntyi avaarilaiseen perheeseen Silden kylässä Dagestanissa. Hänen isänsä Abdulmanap perusti sambo-painikoulun heidän kotinsa kellariin, jossa Habib sai harjoitella. Hän oli taitava painija jo viisivuotiaana. Kun Nurmagomedov oli yhdeksän, hänen isänsä laittoi hänet taistelemaan karhunpoikasen kanssa. Video kyseisestä harjoituksesta levisi vapaaottelusivustoilla Yhdysvalloissa Nurmagomedovin tultua tunnetuksi.
Vuonna 2001 Nurmagomedovin perhe muutti Dagestanin pääkaupunkiin Mahatškalaan, missä hän jatkoi painin harjoittelua ja 15-vuotiaasta eteenpäin judoa. Sambon harjoittelua hän jatkoi isänsä kanssa 17-vuotiaana. Nurmagomedovin mukaan siirtymä painista judoon oli vaikea, mutta hänen isänsä vaati sitä, jotta Nurmagomedov tottuisi gi-asun käyttöön.
Nurmagomedov vietti suurimman osan lapsuudestaan kuntosalilla, mutta päätyi usein myös katutappeluihin. Hänen mukaansa isä Abdulmanap on suurin syy hänen menestykselleen.
Yksityiselämä

Merkkinä avaarilaisesta taustastaan Nurmagomedov esiintyy usein julkisuudessa päässään perinteinen papakhi-hattu. Nurmagomedov osaa kuutta kieltä: avaaria, kumykia, arabiaa, venäjää, turkkia ja englantia.
Nurmagomedov on muslimi. Vuonna 2020 sanomalehti The Guardian kutsui Nurmagomedovia yhdeksi maailman suosituimmaksi muslimiurheilijaksi, heti egyptiläisen jalkapalloilijan Mohamed Salahin jälkeen.
Nurmagomedov on kouluttautunut ekonomistiksi.
Yksityiselämä > Persoona

Nurmagomedov tunnetaan konservatiivisesta persoonastaan. Vuonna 2018 hän kannatti yökerhojen lopettamista Dagestanissa ja puhui rap-konsertin järjestämistä vastaan, minkä seurauksena rap-artisti Egor Kreed perui esiintymisensä. Vuonna 2019 Nurmagomedov osoitti mieltään Dagestanissa järjestettävästä näytelmästä, jossa oli hahmona ”niukasti pukeutunut nainen”. Hän kutsui näytelmää saastaksi ja vaati tekijöitä vastuuseen. Tämän väitettiin johtaneen näytelmän tuottajaan kohdistuneisiin uhkauksiin sosiaalisessa mediassa. Kun vuonna 2020 Ranskassa tapahtuneen terroristi-iskun johdosta maan presidentti Emmanuel Macron puhui sananvapauden puolesta, Nurmagomedov arvosteli häntä Instagramissa sanoen muun muassa: ”Pilatkoon kaikkivaltias tämän olennon ja hänen seuraajiensa kasvot, heidän, jotka sananvapauden nimissä loukkaavat yli 1,5 miljardia muslimia”.
Yksityiselämä > Perhe

Habib Nurmagomedovin vaimo on Patimat Nurmagomedova. Heillä on kolme lasta, tytär Fatima (s. 2015) ja pojat Magomed (s. 2017) sekä Husain (s. 2019).
Nurmagomedovin isä Abdulmanap kuoli heinäkuussa 2020 koronavirustaudin aiheuttamiin komplikaatioihin. Hän sai tartunnan sairaalassa, missä hän odotti sydänleikkausta. Hänen alkuperäinen sairautensa pahentui tartunnan jälkeen. Abdulmanap oli kuollessaan 57-vuotias. Habib ilmoitti tämän jälkeen, että ei halua jatkaa uraansa ilman isäänsä.
Vapaaottelu

Nurmagomedov siirtyi sambouransa aikana vapaaottelun pariin ja otteli ensimmäisen ammattilaisottelunsa 13. syyskuuta 2008 Ukrainassa. Hän voitti ottelunsa triangelikuristuksella ensimmäisessä erässä Vusal Bayramovia vastaan.
Vapaaottelu > Pankration Atrium Cup

Nurmagomedov osallistui seuraavaksi Pankration Atrium Cupin turnaukseen lokakuussa 2008, joka pidettiin Moskovassa. Hän voitti turnauksen kaikki kolme ottelua tuomariäänin ja vei mestaruuden.
Turnauksen jälkeen Nurmagomedov otteli kahden ottelun verran Tsumada Fighting Championshipissa, jossa hän voitti molemmat ottelunsa teknisellä tyrmäyksellä. Kumpikin ottelu käytiin samana päivänä elokuussa 2009. Said Akhmedia vastaan ottelu päättyi jo ensimmäisessä erässä, kun Eldar Eldarovia vastaan ottelu päättyi toisessa erässä.
Vapaaottelu > M–1

Marraskuussa 2009 Nurmagomedov siirtyi ottelemaan Venäjän suurimpaan vapaaottelujärjestöön M-1 Globaliin. Hän oli otellut tilastolla 6–0 ja kohtasi ensimmäisessä ottelussaan Šahbulat Šamhalajevin. Nurmagomedov voitti ottelun käsilukolla ensimmäisen erän lopussa.
Kesäkuussa 2010 Nurmagomedov otteli Golden Fist -järjestössä yhden ottelun, jossa hän voitti Ali Bagovin tuomariäänin. Syyskuussa Nurmagomedov otteli toisen kerran M–1:ssä, jossa hän voitti Vitaliy Ostroskiyn teknisellä tyrmäyksellä ensimmäisen erän lopussa.
Helmikuussa 2011 Nurmagomedov otteli viimeisen ottelunsa M–1:ssä Alexander Agafonovia vastaan, jonka hän voitti teknisellä tyrmäyksellä kulmamiehen lopetuksella.
Vapaaottelu > ProFC

Huhtikuussa 2011 Nurmagomedov siirtyi ProFC:hen, jossa hänen ensimmäinen vastustajansa oli Said Khalilov. Nurmagomedov voitti ottelun kimuralla ensimmäisessä erässä. Toukokuussa hän otteli jo seuraavan kerran Ashot Shaginyania vastaan, jonka hän voitti teknisellä tyrmäyksellä lyönnein ensimmäisessä erässä. Nurmagomedov jatkoi voittokulkuaan heinäkuussa, jolloin hän voitti Kadzhik Abadzhyan triangelikuristuksella ensimmäisen erän lopussa. Elokuussa Nurmagomedov voitti myös Khamiz Mamedovin ensimmäisessä erässä triangelikuristuksella. Syyskuussa hän voitti kolmannen ottelunsa peräkkäin triangelikuristuksella, tällä kertaa Vadim Sandulskiyta vastaan ensimmäisessä erässä. Lokakuussa Nurmagomedov otteli viimeisen kerran ProFC:ssä, jolloin hän sai vastaansa Arymarcel Santosin. Nurmagomedov voitti ottelunsa edellisten otteluiden tapaan ProFC:ssä ensimmäisessä erässä, tällä kertaa tuloksella tekninen tyrmäys.
Vapaaottelu > UFC

Marraskuussa 2011 UFC ilmoitti tehneensä kuuden ottelun sopimuksen Nurmagomedovin kanssa, joka oli otellut tilastolla 16–0. Hän otteli ensimmäisen ottelunsa tammikuussa 2012 Kamal Shalorusia vastaan, jonka hän voitti takakuristuksella kolmannessa erässä. Heinäkuussa Nurmagomedov kohtasi kokeneemman Gleison Tibaun, jonka hän voitti tuomariäänin (30–27, 30–27, 30–27).
Vuonna 2013 Nurmagomedov otteli kolmesti, joista ensimmäinen oli tammikuussa Thiago Tavaresia vastaan. Nurmagomedov voitti tyrmäyksellä lyönnein ja kyynärpääosumin ensimmäisessä erässä. Ottelun jälkeen hänen vastustajansa jäi kiinni kielletyistä aineista. Toukokuussa Nurmagomedov kohtasi Abel Trujillon. Ennen ottelua hän epäonnistui olemaan sallitussa painorajassa ja ottelu käytiin ilman painoluokkaa. Nurmagomedov voitti ottelun tuomariäänin (30–27, 30–27, 30–27), jossa hän teki UFC:n yhden ottelun ennätyksen alasvienneissä. Nurmagomedov sai 21 onnistunutta alasvientiä. Syyskuussa hän voitti vielä Pat Healyn tuomariäänin (30–27, 30–27, 30–27).
Vuonna 2014 Nurmagomedov otteli vain kerran kohdatessaan huhtikuussa uransa ensimmäisen kevytsarjan kymmenen parhaan joukkoon lukeutuneen Rafael dos Anjosin. Kamppailu päättyi Nurmagomedovin voittoon tuomariäänin (30–27, 30–27, 30–27).
Vuonna 2016 Nurmagomedov palasi vuoden tauon jälkeen ja kohtasi entisen Bellatorin kevytsarjan mestarin Darrell Horcherin, joka otteli ensimmäistä kertaa UFC:ssä. Nurmagomedov painoi toistamiseen yli sallitun painorajan, jonka vuoksi hän sai palkkiosakkoja virheestään. Hän kuitenkin voitti kamppailun teknisellä tyrmäyksellä toisessa erässä lyötyään Horcheria matolla alasviennin päätteeksi. Marraskuussa Nurmagomedov otteli toisen kerran, tällä kertaa toista kärkisijoitettua ottelijaa Michael Johnsonia vastaan. Hän voitti kamppailun kolmannessa erässä kimuralla.
Vuonna 2017 Nurmagomedov otteli tuona hetkenä neljänneksi parasta kevytsarjan ottelijaa Edson Barbozaa vastaan, jota pidetään yhtenä UFC:n parhaista pystyottelijoista. Nurmagomedov onnistui voittamaan ottelun selkeällä dominoinnilla tuomariäänin (30–25, 30–25, 30–24). Hänet palkittiin ottelusta myös Performance of the Night -bonuksella.